Diari Oficial de la Generalitat Valenciana


Sumari del DOGV 4812, del 04-08-2004 (2004/7889)

RESOLUCIÓ de 2 de juliol de 2004, de la Direcció General de Pesca, per la qual s'autoritza a Valenciana de Acuicultura SA l'ampliació de la instal·lació d'un establiment de granja marina al terme de Puçol (València), amb número de registre AM/46.003.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4812

Data del DOGV
:   04-08-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/7889


Data del document
:   02-07-2004

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Descriptors 

:   * Puçol
    * piscicultura
    * empresa privada

RESOLUCIÓ de 2 de juliol de 2004, de la Direcció General de Pesca, per la qual s'autoritza a Valenciana de Acuicultura SA l'ampliació de la instal·lació d'un establiment de granja marina al terme de Puçol (València), amb número de registre AM/46.003. [2004/M7889]
  
Vist l'expedient instruït a instància de Rodolfo Barrera Orozco, en representació de Valenciana de Acuicultura SA, sobre la sol·licitud per a l'ampliació de l'establiment d'aqüicultura marina autoritzat segons la resolució de 31 de juliol de 1985 per la Direcció General de Desenvolupament Agrari.
  
Esta Direcció General de Pesca resol:
  
Primer
  
Atorgar l'autorització administrativa per a l'ampliació consistent en la construcció de dos naus d'engreixament, dos naus per a instal·lacions auxiliars, un edifici d'oficines i un per a vestidors i lavabos sobre una superfície de 3.509 metres quadrats, d'acord amb el projecte visat el 5 de desembre de 2003.
  
La superfície total construïda després de l'ampliació serà de 8.749 metres quadrats, sobre una superfície total de 25.963 metres quadrats.
  
La capacitat màxima de producció serà de 450 tones d'anguila
  
Segon
  
Es compliran les condicions de les resolucions següents:
  
- Declaració d'impacte ambiental, de la Direcció General de Planificació i Ordenació Territorial, de 13 d'abril de 2004, sobre declaració d'interés comunitari.
  
- Autorització provisional d'abocament d'aigües residuals de 17 de juliol de 1987
  
- Autorització de captació d'aigües de la Confederació Hidrogràfica del Xúquer de 2 de maig de 1988 i 9 de gener de 1989
  
Tercer
  
La present autorització tindrà vigència mentre no es produïsca paralització de l'activitat sense causa justificada segons el parer dels serveis tècnics de la Conselleria d'Agricultura Pesca i Alimentació, o l'extinció de les autoritzacions emeses pels distints organismes competents.
  
Les obres d'instal·lació hauran d'estar concloses i l'establiment en normal funcionament en un termini màxim de 36 mesos a partir de la present resolució.
  
Quart
  
L'ampliació s'ajustarà en tot moment al projecte, qualsevol variació haurà de ser comunicada a la Conselleria d'Agricultura, Pesca i Alimentació, per a la seua autorització corresponent
  
Cinqué
  
La iniciació de les obres, així com el seu acabament es comunicarà a la Direcció Territorial de la Conselleria d'Agricultura, Pesca i Alimentació a València, i per a iniciar l'explotació, serà necessària la inspecció prèvia de les instal·lacions per part dels serveis tècnics de la Conselleria.
  
Sisé
  
Els organismes competents podran inspeccionar la marxa de les obres que cal realitzar, així com el funcionament de l'establiment, i s'obligarà al titular a franquejar l'entrada als inspectors i tècnics corresponents.
  
Seté
  
L'incompliment de les normes ací establides se sancionaren administrativament de conformitat amb la Llei 2/1994, de 18 d'abril, de la Generalitat Valenciana, sobre defensa dels recursos pesquers.
  
Huité
  
El present establiment quedarà sotmés al que establix el Decret 25//2000, de 22 de febrer, del Govern Valencià, pel qual es crea i regula el registre d'establiments d'aqüicultura de Comunitat Valenciana i s'haurà de notificar als Serveis territorials de la Conselleria d'Agricultura, Pesca i Alimentació de la província corresponent a la ubicació de l'establiment, en un termini de tres mesos, les modificacions referents a:
  
a) Els canvis de titularitat, tant de les persones físiques o jurídiques, així com d'aquelles que en formen part.
  
b) El cessament de l'activitat.
  
c) Les ajudes publiques concedides a l'establiment indicant la seua finalitat.
  
d) Els canvis de domicili o raó social, i del número d'identificació social.
  
La present resolució no posa fi a la via administrativa i s'hi podrà interposar recurs d'alçada davant del secretari autonòmic de la Conselleria d'Agricultura, Pesca i Alimentació, en el termini d'un mes comptat des del dia de la notificació de la present resolució, de conformitat amb el que disposa l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 2 de juliol de 2004.- El director general de Pesca: José Francisco Ferrando Orta.